Euroopa Liidu Teataja L 269 , 10/10/2001 Lk 0005 - 0006



Komisjoni määrus (EÜ) nr 1971/2001, 9. oktoober 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Belgia on määruse (EMÜ) nr 2081/92 artikli 5 alusel esitanud komisjonile taotluse Pâté Gaumais registreerimiseks geograafilise tähisena. (2) Hispaania on määruse (EMÜ) nr 2081/92 artikli 5 alusel esitanud komisjonile kolm taotlust nimede Aceite del Bajo Aragón, Sierra de Cazorla ja Arroz de Valencia või Arròs de València registreerimiseks päritolunimetustena ning kaks taotlust nimede Botillo del Bierzo ja Alcachofa de Tudela registreerimiseks geograafiliste tähistena. (3) Vastavalt kõnealuse määruse artikli 6 lõikega 1 on leitud, et kõnealused kuus taotlust vastavad kõikidele kõnealuses määruses sätestatud nõuetele ja eelkõige sisaldavad kõiki artikli 4 kohaselt nõutud andmeid. (4) Komisjonile ei ole määruse (EMÜ) nr 2081/92 artikli 7 alusel esitatud ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas. [3] (5) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses. (6) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1356/2001 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste (KPN) või kaitstud geograafiliste tähistena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. oktoober 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 9, 12.1.2001, lk 2,EÜT C 11, 13.1.2001, lk 2,EÜT C 42, 8.2.2001, lk 2,EÜT C 42, 8.2.2001, lk 5,EÜT C 51, 16.2.2001, lk 2 jaEÜT C 56, 22.2.2001, lk 2. [4] EÜT L 327, 18.12.1996, lk 11. [5] EÜT L 182, 4.7.2001, lk 25. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Lihatooted HISPAANIA Botillo del Bierzo (KGT) Õlid ja rasvad Oliiviõli HISPAANIA Sierra de Cazorla (KPN) Aceite del Bajo Aragón (KPN) Värske ja töödeldud köögivili HISPAANIA Alcachofa de Tudela (KGT) Teravili HISPAANIA Arroz de Valencia või Arròs de València (KPN) Muud I lisa alla kuuluvad tooted BELGIA Pâté gaumais (KGT) --------------------------------------------------